《留题涪州石鱼》
宋代·刘忠顺

七十二鳞波底镌，一衔蓂草一衔莲。
出来非共贪芳饵，奏去因同报稔年。
方客远书徒自得，牧人嘉梦合相先。
前知上瑞宜频见，帝念民饥刺史贤。

作者简介：刘忠顺（九八七～一○六一），以明经赐第，为潭州攸县尉、江宁句容尉，改知江州德安，通判袁州，历知建昌、解、坊、邢等州军。入为度支判官，出为夔州路转运使，徙两浙路，迁知蔡州、泉州、福州。仁宗嘉祐六年卒，年七十五（《郧溪集》卷二一《刘公墓志铭》）。今录诗二首。